**PROCEDURA DE SOLUȚIONARE A CONTESTAȚIILOR**

**Introducere**

În urma ședintei Comitetului de Selecție a proiectelor, GAL va publica pe pagina proprie de web **Raportul de Selecție Intermediar (F6GAL)** și va transmite solicitanților notificare în scris cu privire la rezultatele selecției ***(******Notificarea beneficiarului – F7GAL***), dându-le posibilitatea celor nemulțumiți de rezultatele selecției să depună contestație.

**Scopul**

Scopul acestei proceduri este de a asigura un cadru transparent și unitar al procesului de soluționare a contestației.

Procedura conține o descriere a etapelor care trebuie parcurse în vederea soluționării contestațiilor depuse și înregistrate la GAL Lunca Joasă a Siretului în perioada de implementare a Sub -măsurii 19.2 MĂSURA 19 – DEZVOLTAREA LOCALĂ LEADER prin PROGRAMUL NAŢIONAL DE DEZVOLTARE RURALĂ 2014 – 2020 Program finanţat de Uniunea Europeană și Guvernul României prin FONDUL EUROPEAN AGRICOL PENTRU DEZVOLTARE RURALĂ.

Contestația este o cale administrativă de atac și nu înlătura dreptul la acțiune în justiție al celui care se consideră lezat în drepturile sale printr-un act administrativ, în conditiile legii.

**Domeniul de aplicare**

Această procedură se aplică, de către experții evaluatori nominalizați pentru soluționarea contestațiilor prin Decizia Managerului GAL cât și de membrii Comisiilor de soluţionare a contestaţiilor constituite la nivelul GAL, prin Hotărâre AGA pentru desemnarea membrilor parteneriatului GAL Lunca Joasă a Siretului ce vor face parte din Comisiile de Soluționare a Contestațiilor, pentru evaluarea tuturor contestațiilor aferente Cererilor de Finanțare depuse la GAL Lunca Joasă a Siretului.

**Constituirea și atribuțiile Comisiei de soluționare a contestației**

Componența Comisiei de Soluționare a Contestațiilor a fost stabilită de către organele de decizie ale GAL Lunca Joasă a Siretului (Adunarea Generală).

**Membrii Comisiei de Soluționare a Contestațiilor a Asociației Grup de Acțiune Locală ”Lunca Joasă a Siretului”:**

|  |  |
| --- | --- |
|  PARTENERI PUBLICI: 20 % |  |
| Nume şi prenume | Partener |
| EFTEME ILIE | COMUNA SILIŞTEA – PRIMĂRIA SILIŞTEA |
| PARTENERI PRIVAŢI: 60% |  |
| Nume şi prenume | Partener |
| LEOPA GEORGETA | LEOPA GEORGETA PERSOANĂ FIZICĂ AUTORIZATĂ  |
| STOICA IULIANA | SC LEXUS BLACK SRL |
| STROIA DUMITRU  | STROIA DUMITRU ÎNTREPRINDERE INDIVIDUALĂ |
|  ONG20% |  |
| MUNTEANU COSTEL CORNEL | ASOCIAŢIA PROSILVA LIEŞTI |

**Membri Supleanti ai Comisiei de Solutionare a Contestatiilpr a Asociatiei Grup de Actiune Locala „Lunca Joasa a Siretului”**

|  |  |
| --- | --- |
|  PARTENERI PUBLICI: 20 % |  |
| Nume şi prenume | Partener |
| EMIL DRAGOMIR | COMUNA SLOBOZIA CONACHI – PRIMĂRIA SLOBOZIA CONACHI |
| PARTENERI PRIVAŢI: 60% |  |
| Nume şi prenume | Partener |
| MÎNJINEANU MARIA MAGDALENA | MÎNJINEANU MARIA MAGDALENA ÎNTREPINDERE INDIVIDUALĂ |
| SÎRGHE ARISTITZA ANCA | SC AGR ECOBRICHET SRL |
| GRIGORE SORIN CĂTĂLIN | SC CIPSOR CONSTRUCT SRL |
|  ONG20% |  |
| STĂNESCU VASILICĂ | ASOCIAŢIA „INIMĂ ŞI SUFLET” |

**Din Comisia de soluționare a contestațiilor nu pot face parte persoanele care au fost implicate în procesul de analiză care a condus la generarea actului administrativ contestat.**

Membrii Comisiei de soluționare a contestațiilor analizeaza in mod independent analiza fiecărui expert care a soluționat contestația, și întocmesc **Raportul de Contestații** (pe bazaevaluărilor experților) pe care îl semnează.

**Termene de depunere a contestației**

* Contestațiile se depun în maxim 3 (trei) zile de la primirea ***Notificării beneficiarului – F7GAL*** de către Beneficiar.

**Adresa și modalitatea de depunere a contestației**

 Contestația semnată de beneficiar se poate transmite:

* Prin e-mail, la adresa gal\_ljs@yahoo.com
* Depuse personal sau trimise prin poștă la secretariatul GAL Lunca Joasă a Siretului, de la sediul social GAL jud. Galați situat în localitatea Branistea, Str. Stefan cel Mare, nr. 1.

Termenul de depunere a contestației este același indiferent de modalitatea de transmitere.

***Orice contestație trimisă la o altă adresă decât cea menționată (fizică sau electronică) sau după termenul de depunere nu va fi luata în considerare.***

**Obiectul contestației poate fi:**

* Declararea ca neeligibilă a cererii de finanțare;
* Rezultatul punctajului obținut în procesul de evaluare calitativă tehnică, economică și de punctaj;
* Rezultatul selecției

**Forma și cuprinsul contestației**

Contestația se formulează în scris și trebuie să cuprindă:

* Datele de identificare ale contestatorului: denumire, adresă, numele persoanei care reprezintă contestatarul și calitatea ei, adresa de corespondență;
* Numărul de înregistrare al cererii de finanțare;
* Obiectul contestației;
* Motivele de fapt (documentele depuse, interpretarea acestora) și de drept (dispoziții legale naționale sau ale UE, principii încălcate).

La contestație se vor alătura copii de pe înscrisurile de care contestatarul întelege a se folosi în motivarea contestației.

***Contestatarul NU poate sa depună documente noi care să completeze, să modifice sau să înlocuiască documentele a căror analiză a condus la actul administrativ contestat.***

În cazul transmiterii la sediul GAL Lunca Joasă a Siretului, contestația va fi redactată într-un singur exemplar original și va fi insoțită de un exemplar electronic editabil, pe suport CD/DVD.

În cazul transmiterii prin e-mail, contestația va fi transmisă atât în format PDF semnat electronic, cât și editabil, iar documentele utilizate în motivarea contestației vor fi transmise în format PDF semnat electronic.

***Contestația și documentele anexate sunt numerotate și trecute în OPIS****.*

**Contestațiile care nu îndeplinesc condițiile privind termenul de depunere, obiectul și cuprinsul acestora vor fi respinse fără a se cerceta motivele de drept și de fapt invocate.**

Termenul de soluționare a contestației

Contestațiile se soluționează în maxim 10 zile lucrătoare de la înregistrarea contestației la Gal Lunca Joasă a Siretului, termenul incluzând și notificarea solicitantului.

Soluționarea contestației

* În cazul în care cel puțin una din următoarele condiții:
* termenul de depunere
* cuprinsul contestației,

nu este îndeplinită, contestația este respinsă fără a mai fi analizată. În acest caz, GAL va notifica contestatarul în termen de două zile de la data finală de depunere a contestației, privind respingerea contestației pentru nerespectarea condiției.

* Proiectele contestate vor fi reverificate de alți experți (diferiți de cei care au verificat proiectul initial), urmând ca după reverificare să fie convocată Comisia de Soluționare a Contestațiilor.
* Expertii desemnați să analizeze contestația analizeaza independent motivele de fapt si de drept invocate in contestatie si, după caz, cererea de finanțare, dosare administrative intocmite de GAL aferente diferitelor etape procedurale, si orice alte surse de informatii mai sunt considerate necesare, tinand cont de prevederile AFIR, Strategiei de Dezvoltarea Locala a GAL Lunca Joasă a Siretului, Ghidului de implementare și a Manualului de procedură pentru Sub‐măsura 19.2 precum si ale normelor UE si nationale in vigoare.
* In urma analizei contestației, concluzia experților va fi comunicată Comisiei de Soluționare a Contestațiilor.
* Toate contestațiile se realizează sediul social GAL din comuna Branistea, str Stfean cel Mare, nr. 1, jud.Galați, de experții evaluatori și vor fi datate și semnate.
* Toate verificările contestațiilor vor fi efectuate de experți evaluatori și vor respecta principiul de verificare ‘’4 ochi ’’, respectiv, vor fi semnate de către doi experți.

Experții desemnați în procesul de soluționare a contestațiilor pot solicita o singura data informatii suplimentare prin *Formularul F4GAL - Fișa de solicitare informații suplimentare*, daca pe parcursul verificarilor se constata ca acest lucru este necesar. Informatiile suplimentare se vor solicita de catre managerul GAL in scris si vor fi transmise prin e-mail la adresa indicata in contestatie, iar raspunsul va fi transmis prin posta la adresa la care s-a depus contestația sau, prin e-mail, la adresa de posta electronica de la care contestatarul a primit notificarea,in termen de maxim 5 zile lucratoare de la data primirii notificarii. In cazul in care raspunsul nu este transmis in termenul mentionat sau documentele nu respecta cerintele sau nu ofera clarificarile solicitate, contestația va fi solutionata conform documentelor existente.

* Membrii Comisiei de soluționare a contestațiilor analizeaza in mod independent analiza fiecărui expert care a soluționat contestația,
* În urma ședinței Comisiei de Soluționare a Contestațiilor va rezulta un ***Raport de Contestații -*** ***F8GAL***, care va fi întocmit de Comisia de soluționare a contestațiilor, cuprizând rezultatul tuturor contestațiilor și care va fi semnat de membri și secretar și aprobat de Președintele Comisiei de soluționare a contestațiilor.
* **Raportul de Contestații -** **F8GAL** va fi comunicat managerului Gal pentru a fi postat, cel târziu în ziua următoare aprobării lui pe pagina web a GAL Lunca Joasă a Siretului [www.galluncasoasaasiretului.ro](http://www.galluncasoasaasiretului.ro).
* În baza Raportului de Contestații vor fi notificați contestatarii cu privre la rezultatul contestațiilor depuse și la cum vor fi declarate proiectele in urma soluționării contestației.( ***Notificarea beneficiarului – F7GAL)***
* O copie a Raportului de contestații se va comunica și Comitetul de Selecție. În baza acestui Raport de Contestații, Comitetul de Selecție a proiectelor va emite ***Raportul de Selecție Final- F9GAL***. În Raportul de Selecție Final vor fi evidențiate proiectele declarate eligibile sau selectate în baza soluționării contestațiilor
* După transmiterea raspunsului contestatarului, se incheie procesul de soluționare a contestației.
* Decizia de soluționare a contestației este definitiva.
* **NU SE POATE DEPUNE O A DOUA CONTESTAȚIE AVÂND ACELAȘI OBIECT.**
* Decizia pronuntata in soluționarea contestației poate fi atacata de catre contestatar in instanta conform prevederilor legale

**Evitarea conflictului de interese**

Fiecare persoană implicată în procesul de evaluare și selecție a proiectelor de la nivelul GAL (evaluatori, membrii Comitetului de Selecție și membrii Comisiei de soluționare a contestațiilor) are obligația de a respecta prevederile OUG nr. 66/2011, cu modificările și completările ulterioare, privind evitarea conflictului de interese și prevederile Cap. XII al SDL – ”Descrierea mecanismelor de evitare a posibilelor conflicte de interese conform legislației naționale”. În acest sens, premergător fiecărei sesiuni de soluționare a contestațiilor, în cadrul primei întruniri a comisiei, toți membrii vor completa și vor semna o ***Declarație de evitare a conflictului de interese, confidențialitate și imparțialitate-* *F10 GAL****,*  declarațievalabilă pentru toate întrunirile CSC ce se vor organiza în cadrul respectivei sesiuni de lucru. Dacă la următoarele întruniri ale CSC, în componența acesteia apar membri noi, vor semna și acestia o declarație în acest sens.

În caz de incompabilitate/conflict de interese/alta situație care duce la imposibilitatea exercitării atribuțiilor, se completează***Solicitarea de înlocuire F11 GAL.***